ཁྲག་འཐུང་བ་དེ་གཤེགས་འདུས་པ་ལས།རིམ་ལྔའི་ཁྲིད་ཡིག་ཟབ་ལོམ་སྙིང་པོ་ཞེས་བྱ་བ་བཞུགས་སོ།།

ཨོཾ་སརྦ་གུ་རུ་བུདྡྷ་ཡ་ན་མོ་ན་མཱ་མི།ཧེ་རུ་ཀ་དཔལ་གདོད་མའི་མགོན།།བདེ་གཤེགས་ཀུན་འདུས་དཀྱིལ་འཁོར་པར།།བཏུད་ནས་རྫོགས་རིམ
ཟབ་དགུའི་བཅུད།།སྟན་ཐོག་གཅིག་ཏུ་བསྒོམ་ཚུལ་འཆད།།རྒྱད་མ་ཧཱ་ཡོ་གའི་ཡི་དམ་དཀྱིལ་འཁོར་ཀུན་འདུས་བདེ་གཤེགས་སྒྲུབ་པ་བཀའ་བརྒྱད་ཀྱི་གཞུང་གི
གཙོ་བོ་བདེ་གཤེགས་འདུས་པ་ལ་རྩ་རླུང་ཐིག་ལེ་སེམས་དང་ཡེ་ཤེས་ལ་བརྟེན་པའི་ཁྲིད།གསང་རྫོགས་རིམ་པ་ལྔས།རང་ཤར་གནམ་ཞལ་དོན་ཁྲིད་རྣམས་མཚན་གྱི
བྱེ་བྲག་ཙམ་ལས་དོན་གཅིག་ཅིང་།འདིར་གྲུབ་ཆེན་ཐང་སྟོང་རྒྱལ་པོས་གུ་རུ་པདྨ་འབྱུང་གནས་ལས་དངོས་སུ་གསན་ཅིང་བཀའ་བབས་བདུན་ལྡན་འཇིགས་བྲལ་གྱི་སློབ

དཔོན་ཆེན་པོ་འོད་གསལ་སྤྲུལ་པའི་རྡོ་རྗེས་ཉེ་བརྒྱུད་དུ་སྩལ་བའི་ཁྲག་འཐུང་བདེ་གཤེགས་འདུས་པའི་རིམ་པ་གསུམ་པ་ཐུགས་རྫོགས་པའི་སྒྲུབ་ཐབས་འདི
ཉིད་ཆོས་དབང་རིན་པོ་ཆེའི་གསང་རྫོགས་དང་ཚིག་དོན་གཉིས་ཀ་མཚུངས་ཤིང་བཀའ་བརྒྱད་རྣམ་པ་གསུམ་ཀའི་ཁྲིད་རྒྱུན་གྱི་བྱིན་རླབས་ཆུ་བོ་གཅིག་ཏུ་འདུས་པ་སྔ་ན་མེད
པའི་ངོ་མཚར་རྨད་དུ་བྱུང་བའི་ཟབ་ཆོས་ཁྱད་པར་ཅན་ཡིན་པས་འདི་ཉིད་འཆད་པ་ལ་དོན་གསུམ།སྔོན་འགྲོ་དཔྱིད་ལས་དང་འདྲ་བ་སེམས་ཀྱི་གདར་ཤ་གཅོད་པའི་ཁྲིད།།
དངོས་གཞི་དབྱར་ལས་དང་འདྲ་བ་ལམ་གྱི་རྟེན་འབྲེལ་ཕུན་སུམ་ཚོགས་པ་བསྒྲིགས་པའི་ཁྲིད།རྗེས་སྟོན་ལས་དང་འདྲ་བ་ཡེ་ཤེས་ཀྱི་རྩལ་ཁ་ཕྱོགས་མེད་དུ་རྒྱས་པའི་ཁྲིད

དོ།།དང་པོ་ལ་གཉིས།ཐུན་མོང་དང་།ཐུན་མིན་ནོ།།དང་པོ་ལ་ལྔ།བློ་ཆོས་ལ་བསྐུལ་བ།འཇུག་སྒོ་སྐྱབས་སེམས།རྒྱུད་སྦྱོང་བ།ཚོགས་གསོག་པ།བྱིན་རླབས་བསྐུལ་བའོ།།དང་པོ་ནི།མཚན
ཉིད་དང་ལྡན་པའི་བླ་མ་ལས་འདི་ཉིད་ཀྱི་སྨིན་གྲོལ་ལེགས་པར་ནོས་ཤིང་དམ་ཚིག་མ་ཉམས་པའི་སྒྲུབ་པ་པོས་དབེན་པའི་གནས་སུ་ལུས་གནད་བསྲང་།རླུང་རོ་བསལ།རྣམ་རྟོག་གི་སྤུན་ཐག་བཅད་དེ་འདི་ལྟར
བསམ།བདག་གིས་ད་རེས་དལ་འབྱོར་གྱི་མི་ལུས་རྙེད་དཀའ་ཞིང་།ཕན་འདོགས་ཆེ་བ་ཐོབ།བླ་མ་དགེ་བའི་བཤེས་གཉེན་དང་མཇལ།དམ་པའི་ཆོས་ཟབ་མོ་ཐོབ་པའི་སྐབས་སུ།ལེ་ལོ་དང་ཕྱི་བཤོལ
དུ་མ་བཞག་པར་རྟེན་འདི་ལ་སྙིང་པོ་ལོངས་ངེས་ཤིག་མ་བྱས་ན།ཕྱི་ནམ་ཟླ་དུས་བཞི།ནང་དགྲ་གཉེན་སྐྱེ་འཆི།གསང་བ་རང་གི་རྣམ་པར་རྟོག་པ་སྐད་ཅིག་མ་གང་ལ་བརྟག་ཀྱང་མི་རྟག་ཅིང་མི་བརྟན།མྱུར
དུ་འཇིང་།།ངེས་པ་མེད།འཆི་བ་ལ་ཅིས་ཀྱང་མི་སྟོངས།ཤི་ནས་ལུས་དང་།ལོངས་སྤྱོད་དང་།ཉེ་དུ་སོགས་གང་ཡང་རྗེས་སུ་མི་འབྲངས།དེ་དག་གིས་བདག་འདོར།བདག་གིས་དེ་དག་བསྐུར
ནས་གཤེད་གཅིག་ཏུ་ཆ་མེད་སེར་འགྲོ་བའི་དུས་ལས་འབའ་ཞིག་རྗེས་སུ་འབྲངས་ཏེ།སྡིག་པ་མི་དགེ་བའི་ལས་ཀྱིས་དམྱལ་བར་སྐྱེས་ན་ཚ་གྲང་།ཡི་དྭགས་བཀྲེས་སྐོམ།དུད་འགྲོ་བཀོལ་སྤྱོད་སོགས་དྲན

པས་སྐྱི་གཡའ་བའི་སྡུག་བསྔལ་ཉམས་སུ་མྱོང་ན་ཅི་ཙུག་བྱེད།དེར་མ་ཟད་མི་སྐྱེ་རྒན་འཆི།ལྷ་མིན་འཐབ་རྩོད།ལྷ་འཕོ་ལྟུང་དང་།བལྟར་མི་མངོན་པར་འགྱུར་བ་དང་འདུ་བྱེད་ཀྱི་སྡུག
བསྔལ་བསམ་གྱིས་མི་ཁྱབ།དེ་བས་ན་འཁོར་བའི་གནས་ཐམས་ཅད་མེའི་འོབས།སྤུ་གྲིའི་ཚལ།རལ་གྲིའི་ནགས་ལྟར་ཤེས་པས་ཡིད་ངེས་པར་འབྱུང་བའི་བློ་དྲག་ཏུ་བསྐྱེད་པར་བྱའོ།།གཉིས་པ་ནི།འཁོར
པའི་སྡུག་བསྔལ་དེ་ལས་ངེས་པར་སྐྱོབ་ནུས་པ་བླ་མ་དཀོན་མཆོག་རིན་པོ་ཆེ་ཡིན་པས་དེ་ལ་སྐྱབས་སུ་འགྲོའོ་སྙམ་པས།མདུན་གྱི་ནམ་མཁར་རྩ་བ་དང་བརྒྱུད་པའི་བླ་མ་རྣམས་དང་ཡི་དམ་དཀྱིལ་འཁོར་སངས
རྒྱས་བྱང་སེམས་དཔའ་བོ་མཁའ་འགྲོ་ཆོས་སྐྱོད་སྲུང་མ་རྣམས་མངོན་སུམ་བཞིན་དུ་བཞུགས་པ་ལ།བདག་གཞན་སེམས་ཅན་ཐམས་ཅད་འདི་ནས་བྱང་ཆུབ་མ་ཐོབ་ཀྱི་བར་དུ་སྐྱབས་སུ་འགྲོ་བའི་འདུན་པ་རྩེ་གཅིག
པས།ན་མོཿབྱིན་རླབས་རྩ་བ་བླ་མ་དང་ཿབསླུ་མེད་དཀོན་མཆོག་རྣམ་པ་གསུམཿམཁའ་འགྲོ་ཆོས་སྐྱོང་ཚོགས་བཅས་ལཿསྙིང་ནས་གུས་པས་སྐྱབས་སུ་མཆིཿཞེས་དཀོན་མཆོག་གི་ཡོན
ཏན་རྗེས་སུ་དྲན་པས་སྙིང་ཟག་པ་ནས་སྐྱབས་འགྲོ་ཅི་ནུས་སུ་བྱའོ།།སེམས་བསྐྱེད་པ་ནི།སྡུག་བསྔལ་ཅན་གྱི་འཁོར་བ་པ་དེ་ཐམས་ཅད་རང་གི་ཕ་མ་དྲིན་ཅན་ཡང་དང་ཡང་དུ་བྱས་པར་ཤེས་པས།བདེ་བ་དང་འཕྲད

འདོད་ཀྱི་བྱམས་པས་མདུན་བསུ།སྡུག་བསྔལ་དང་བྲལ་འདོད་ཀྱི་སྙིང་རྗེས་གཞུང་བསྲང་།ཕན་བདེ་བླ་ན་མེད་པ་ལ་བདག་གིས་འགོད་པར་བགྱིའོ་སྙམ་དུ་སྨོན་པ་དང་།དེའི་ཆེད་དུ་རྒྱལ་བ་སྲས་དང་བཅས་པའི་སྤྱོད་ཡུལ་རླབས་པོ་ཆེ་ལ
བསླབ་པ་འཇུག་པ་སྟེ་ཀུན་རྫོབ་བྱང་ཆུབ་སེམས་རྩལ་དུ་བཏོན་ལ།ངག་ཏུའང་།མགྱུར་རིགས་དྲུག་སེམས་ཅན་ལ།བྱམས་དང་སྙིང་རྗེས་ཀུན་བསླངས་ཏེ།སངས་རྒྱས་གོ་འཕང་ཐོབ་བྱའི་ཕྱིརཿརྒྱལ་སྲས་སྤྱོད་ལ་བསླབ་པར
བགྱིཿཞེས་ལན་མང་དུ་བརྗོད་ཅིང་བློ་སྦྱང་བར་བྱའོ།།གསུམ་པ་ནི།རང་གི་སྤྱི་བོར་བླ་མ་རྡོ་རྗེ་སེམསཿདཀར་གསལ་ཞལ་གཅིག་ཕྱག་གཉིས་ཞི་ཞིང་འཛུམཿརྡོ་རྗེ་དྲིལ་འཛིན་དར་དང་རིན་ཆེན
བརྒྱནཿབད་ཟླའི་གདན་ལ་སེམས་དཔའི་སྐྱིལ་ཀྲུང་བཞུགས།ཐུགས་ཀར་བྷཱུ་སྟེང་ཧཱུཾ་ཡིག་དཀར་པོས་མཚན།སྡིག་ལྟུང་ལ་འགྱོད་སྐྱབས་གསོལ་སྔགས་བཟླས་པསཿཧཱུྃ་ལས་བྱུང་བའི།
ཡེ་ཤེས་བདུད་རྩིའི་རྒྱུནཿཞབས་ཀྱི་མཐེ་བོང་ལས་བརྒྱད་དང་ལ་ཐིམཿནད་གདོན་སྡིག་སྒྲིབ་བག་ཆགས་བཅས་པ་སྦྱངསཿསྐུ་གསུང་ཐུགས་ཀྱི་བྱིན་གྱིས་བརླབས་པར་གྱུརཿཡི་གེ་བརྒྱ་པ་བརྒྱ་སྟོང
ཁྲི་འབུམ་དུ་བཟླ།མཐར་རང་ལ་བསྟིམཿརང་རྡོ་རྗེ་སེམས་དཔང་གསལཨོཾ་བཛྲ་སཏྭ་ཧཱུཾཿཞེས་བཟླས་པའོ་མཐར་ཐོག་མ་དང་ཐ་མ་མེད་པའི་བྱང་ཆུབ་སེམས་རྡོ་རྗེ་སེམས་དཔའི་དང་ལ་བཞག་གོ།།

འདི་ཉིད་སྒྲིབ་པ་བྱང་བའི་རྟགས་ཡང་ཡང་མ་བྱུང་བའི་བར་དུ་འབད་པ་གལ་ཆེའོ།།བཞི་པ་ནི།སྣོད་དག་པའི་ཞིང་ཁམས།གནས་ཁང་རིན་པོ་ཆེའི་གཞལ་མེད་ཁང་།ཡོ་བྱད་བྱང་ཆུབ
སེམས་དཔའི་མཆོད་སྤྲིན་དུ་དམིགས།མདུན་གྱི་ནམ་མཁར་བླ་མ་ཡི་དམ་དཀོན་མཆོག་རྒྱ་མཚོ་མངོན་སུམ་བཞིན་དུ་བཞུགས་པར་བསམ།བདག་གཞན་སེམས་ཅན་ཐམས་ཅད་ཐབས་གཅིག་ཏུ་ཕྱག
འཚལ་ཞིང་མཆོད་པ་འབུལ་བ་སོགས་ཡན་ལག་བདུན་པ་བགྱིད་པར་བསམས་ལ།ན་མོཿབདག་དང་མཁའ་མཉམ་སེམས་ཅན་ཀུནཿཞིང་རྡུལ་སྙེད་ཀྱི་ལུས་སྤྲུལ་ཏེཿསྐྱབས་གནས་དཀོན་མཆོག་ཐམས
ཅད་ལཿསྒོ་གསུམ་གུས་པས་ཕྱག་འཚལ་ལོཿམཆོད་སྤྲིན་རྒྱ་མཚོས་རྟག་ཏུ་མཆོདཿསྡིག་ལྟུང་འགྱོད་པས་སྙིང་ནས་བཤགསཿབྱང་ཆུབ་སྤྱོད་ལ་རྗེས་ཡི་རང་ཿཆོས་ཀྱི་འཁོར་ལོ་བསྐོར་བར་བསྐུལཿམྱ
ངན་མི་འདའ་བཞུགས་སུ་གསོལཿདགེ་ཚོགས་བྱང་ཆུབ་ཆེན་པོར་བསྔོཿགཞན་དོན་སངས་རྒྱས་མྱུར་འགྲུབ་ཤོགཿཅེས་ལན་གྲངས་མང་དུ་བརྗོད།མཆོད་པའི་མཎྜལ་ཚོམ་བུ་སོ་བདུན་མ་སོགས་སྤྱི་ལྟར་བཀོད
ཅིང་འབུལ་བ་དང་།ཁྱད་པར་རང་གཞན་གྱི་ལུས་ལོངས་སྤྱོད་དགེ་རྩ་དང་བཅས་པ་མཎྜལ་དུ་ཕུལ་ལ།ཨོཾ་ཨཱཿཧཱུྃཿབདག་གཞན་ལུས་དང་ལོངས་སྤྱོད་དགེ་རྩར་བཅསཿབཀོད་པ་རབ་རྫོགས་ཞིང་ཁམས་འབྱོར་པའི

སྤྲིནཿནམ་མཁའ་གང་བར་དམིགས་ཏེ་ཕུལ་བ་ཡི་སཿའགྲོ་ཀུན་རྡོ་རྗེའི་ཞིང་ལ་སྤྱོད་པར་ཤོ་གཿཨོཾ་སརྦ་ཏ་ཐཱ་ག་ཏེ་བྷྱཿམཎྜ་ལ་པཱུ་ཛ་ཧོཿམཐར་ཚོགས་ཞིང་དང་ལ་བསྟི་མཿའདིའང་ཚོགས་རྫོགས་པའི་རྟགས
མུ་མཐོང་གི་བར་དུ་འབད་དོ།།ལྔ་པ་ནི།ཐོག་མར་རྟེན་གསལ་གདབ་སྟེ།ཨོཾ་ཨཱཿཧཱུྃཿདབྱིངས་ནི་རྣམ་པར་དག་པ་ཆོས་ཀྱི་སྐུཿརིག་པ་ཡེ་ཤེས་འོ་ལྔ་ལོངས་སྤྱོད་རྫོགསཿཐུགས་རྗེས་འགྲོ་བའི་དོན
མཛད་སྤྲུལ་པའི་རྩ་ལཿསྐུ་གསུམ་དབྱེར་མེད་ཀུན་ཏུ་འཆང་ཆེན་པོཿནམ་མཁའི་མདོག་ཅན་རྡོ་རྗེ་དྲིལ་བུ་འཛིནཿརང་འོད་ཡུམ་འཁྱུད་ངར་དང་རིན་ཆེན་བརྒྱནཿསེང་ཁྲི་པདྨ་ཉི་ཟླའི་གདན་སྟེང་དུཿཡེ་ཤེས
འོད་ཟེར་འཕྲོ་བའི་ཀློང་ན་རོལཿབརྒྱུད་གསུམ་རིག་འཛིན་བླ་མ་སྤྲིན་ལྟང་གཏིབས།ཡི་དམ་ཞི་ཁྲོ་རབ་འབྱམས་འཇའ་ལྟར་ཤརཿམཁའ་འགྲོ་ཆོས་སྐྱོད་སྲུང་མ་ཟེར་ལྟར་འཕྲོཿམདུན་གྱི་ནམ་མཁར་དགྱེས་བཞིན
བཞུགས་པར་གྱུར།ཅེས་དམིགས་ལ་བྱང་གཏེར་བླ་མ་སྐུ་གསུམ་མའི་གསོལ་འདེ་བས་སྤོས་བྲལ་བདེ་ཆེན།འདི་ཉིད་ཀྱི་བརྒྱུད་པའི་གསོལ་འདེབས་རྣམས་ཀྱང་བྱ།མདོར་བསྡུས།ཀྱེ་ཀྱེ་བླ་མ་རིན་པོ་ཆེཿའདི་ནས།
བྱང་ཆུབ་སྙིང་པོའི་བརཿབདག་ལ་རེ་ལྟོས་ཁྱེད་ལས་མེད་་ཐུགས་རྗེའི་སྤྱན་གྱིས་གཟིགས་སུ་གསོལཿསྡུག་བསྔལ་འཁོར་བའི་འདམ་ནས་དྲོངསཿཞི་བསིལ་བདུད་རྩིའི་ཆར་ཆེན་པོ་བཿསྐུ་གསུང་ཐུགས་ཀྱིས

རྗེས་སུ་ཟུངསཿསྨིན་ཅིང་གྲོལ་བར་བྱིན་གྱིས་རློབསཿཞེས་མོས་གུས་གདུང་ཤུགས་དྲག་པོས་བྱིན་རླབས་ཞུགས་པའི་ཉམས་མ་སྐྱེས་པར་ཅི་ནུས་སུ་གསོལ་བ་བཏབ་ལ།མཐར་ཨོཾ་ཨཱཿཛྫཿགིས
ཐུགས་དམ་བསྐུལ་བས་འོད་ཟེར་དཀར་དམར་མཐིང་གསུམ་རིམ་དང་གཅིག་ཅར་དུ་སྤྲོས།རང་གི་གནས་གསུམ་དུ་རིམ་དང་གཅིག་ཅར་དུ་ཞུགས་ཤིང་ཐིམ་པས་དབང་དང་དངོས་གྲུབ་མ་ལུས་པ་ཐོབ་པར་བསམ།མཐར
ཤེ་ལ་འོད་ནང་དུ་ནུབ་པ་བཞིན་འཁོར་རྣམས་བླ་མ་ཡབ་ཡུམ་ལ་ཐིམ།བླ་མ་ཡབ་ཡུམ་རང་རིག་པ་སྐྱེ་མེད་ཀྱི་ངང་དུ་ཐིམ་པར་བསམས་ལ་དགོངས་པ་བསྐྱང་།ཐུན་འཇོག་པ་ན་བསྔོ་བས་རྒྱས་གདབ།སྣང་གྲགས་རིག།
གསུམ་བླ་མའི་དཀྱིལ་འཁོར་ལམ་དུ་ཁྱེར་རོ།།གཉིས་པ་ཐུན་མིན་གྱི་སྔོན་འགྲོ་ནི།གསང་བ་ཡོངས་རྫོགས་ཆེན་པོའི་རྒྱུད་ལས་བསྐྱེད་རིམ་ལ་བརྟེན་བྱས་ནས་རིམ་ལྔ་སྟན་གཅིག་ཏུ་བསྒོམ་ཚུལ་གསལ་བར་བསྟན་པ་ལྟར
གཞུང་འདི་ཉིད་ལས་ཀྱང་ཐོག་མར་ཕྱི་དཀྱིལ་ལ་རྟེན་བྱས་ནས་གསལ་བརྟན་དག་གསུམ་དང་ལྡན་པའི་ཏིང་ངེ་འཛིན་ཡུལ་གསུམ་གསལ་བར་མ་གྱུར་གྱི་བར་དུ་བསྒོམས་ལ་བསྙེན་སྒྲུབ་ལས་གསུམ་གྱི་བཟླས་པ
མཐར་ཕྱིན་པར་བྱ་བར་གསུངས་པ་ལྟར་གྲུབ་ན་མཆོག་འགྱུར།དེ་ལྟར་མི་འགྲུབ་པའམ་གྲུབ་ཀྱང་རྫོགས་རིམ་གྱི་རྟེན་དུ་གྱུར་པ་ན་ནང་ལུས་ཀྱི་དཀྱིལ་འཁོར་ཉིད་ཡིན་པས་འདི་ལྟར་བསྒོམ་པར་བྱ་སྟེ།།ཆོས་ཐམས

ཅད་གདོད་ནས་རང་བཞིན་གྱིས་སྟོང་པ་ཉིད་ཀྱི་ངང་ལས།སྐད་ཅིག་གིས་པདྨ་ཉི་ཟླ་དྲེགས་པ་ཕོ་མོ་བསྣོལ་བའི་གདན་གྱི་སྟེང་དུ།རང་རིག་སྐད་ཅིག་གིས་དཔལ་ཆེན་པོ་སྐུ་མདོག་མཐིང་ནག་ནམ་མཁའ་དྲངས་པའི་མདོག
ཅན།ཞལ་གཅིག་ཕྱག་གཉིས་སྒེག་པ་ལ་སོགས་པའི་ཉམས་དགུས་བརྗིད་པ།ཕྱག་གཡས་པས་རྡོ་རྗེ་རྩེ་ལྔ་པ་དང་།གཡོན་པས་དུང་ཁྲག་ཐུགས་ཀར་སྟེང་འོག་ཏུ་འཛིན་པ་དཔལ་གྱི་ཆས་བཅུ།དུར་ཁྲོད་རུས
པའི་རྒྱན་གྱིས་བརྒྱན་ཅིང་ཞབས་བརྐྱང་བསྐུམ་བཞེངས་སྟབས་ཀྱིས་ཡེ་ཤེས་ཀྱི་མེ་འབར་བའི་དབུས་ན་གསལ་བའི་སྤྱི་གཙུག་ཏུ་བླ་མ་རྡོ་རྗེ་ཆོས་དཀར་དམར།དཔྲལ་བར་འཇམ་དཔལ་གཤིན་རྗེའི་གཤེད།མགྲིན་པར་དབང
ཆེན་རྟ་མགྲིན་དམར་སྐྲག།ཐུགས་ཀར་དཔལ་ཆེན་ཡང་དག།ལྟེ་བར་རྡོ་རྗེ་གཞོན་ནུ།གསང་བར་མངོན་རྫོགས་རྒྱལ་པོ།བརླ་གཡས་དྲེགས་པ་ཀུན་འདུལ།བརླ་གཡོན་སྟོབས་ལྡན་ནག་པོ།ཐམས་ཅད་ཀྱང་མཐིང
ནནག་ཞལ་གཅིག་ཕྱག་གཉིས་ཕྱག་མཚན་དང་རྒྱན་ཆ་ལུགས་གཙོ་བོ་དང་མཚུངས་པར་གསལ་བཏབ་ལ་ཐ་མལ་ལུས་སེམས་ཀྱི་སྣང་ཞེན་དཔལ་ཆེན་པོའི་སྐུ་དང་ང་རྒྱལ་དུ་ཤར་བ་དང་།ཅིར་སྣང་ཐམས་ཅད་ཀྱང་ལྷའི་སྐུ་སྐྱ་
མ་ལྟ་བུར་ཐོག་མར་བཅོས་ཏེ་བསྒོམ།མཐར་བཅོས་མེད་རང་ཤར་འབྱུང་བའི་ཏིང་ངེ་འཛིན་རྩེ་གཅིག་པ་ལ་བསླབ།གཙོ་བོའི་ཐུགས་ཀར་མི་འགྱུར་བའི་ཐུགས་སྲོག་ཧཱུྃ་ཡིག་མཐིང་ནག་མར་མེ་འབར་བ་ལྟ་བུའི་འོད

འཕྲོ་བ་ལ་སེམས་བཟུང་།སྒྲ་གྲགས་པ་ཐམས་ཅད་ཧཱུྃ་གི་རང་སྒྲ་དིར་དིར་སྒྲོགས་པར་དམིགས་ལ་ཧཱུྃ་བཟླས་ཅི་རིགས་བྱ།དེ་དག་གཞུང་ཚིག་གིས་གསལ་འདེབས་པར་སྤྲོ་ན།རང་ཉིད་དཔལ
ཆེན་ཧེ་རུ་ཀཿཕྱག་རྒྱ་གཅིག་པའི་སྐུར་གསལ་བའིཿཕྱི་དབྱིབས་ལུས་ནི་གཞལ་མེད་ཁང་ཿནང་གི་རྩ་རླུང་ཐིག་ལེའི་ཁམསཿསེམས་དང་དབྱེར་མེད་དཀྱིལ་འཁོར་ཏེཿསྤྱི་གཙུག་བླ་མ་རྡོ་རྗེ་ཆོསཿགནས་ལྔར།
གཤིན་རྗེ་རྟ་མཆོག་དཔལཿཡང་དག་ཆེ་མཆོག་ཀཱི་ལ་ཡཿནོར་བུ་བླ་མེད་བརླ་གཡས་གཡོནཿདྲེགས་པ་དྲག་སྔགས་ལྷ་ཚོགས་གསལཿཐུགས་སྲོག་ཧཱུྃ་ལ་སེམས་གཏད་བཟླཿཞེས་སོ།།དེ་ལ་གོམས་ན
སྣང་སྲིད་གཞིར་བཞེངས་ཡོངས་གྲུབ་རྫོགས་པའི་བསྐྱེད་ཚུལ་ལ་བརྟེན་ནས་ལུས་དབེན་མཐར་ཕྱིན་པ་འགྲུབ་བོ།།གཉིས་པ་དངོས་གཞིའི་ཁྲིད་ལ་རིམ་པ་ལྔ།སྔགས།སེམས།སྒྱུ་ལུས།འོད་གསལ།ཟུང་འཇུག་གི
རིམ་པའོ།།དང་པོ་སྔགས་ཀྱི་རིམ་པ་ནི།སྣང་བ་ཙམ་འདི་ལྷའི་སྐུར་རང་ཤར་བའི་ལུས་དབེན་ནམ།ཚུལ་བཞིན་མ་གྲུབ་ན་རྫོགས་པའི་བསྐྱེད་རིམ་དེ་ཉིད་ལ་རྟེན་བྱས་ཏེ་ལུས་གནད་ལེགས་པར་བསང་།སྣ་བུག་གཡས
གཡོན་དབུས་གསུམ་ནས་རླུང་རོ་ལན་གསུམ་བསལ་བས་དུག་དབྱུང་།།ངང་ལུས་དཔལ་ཆེན་མོའི་སྐུ་སྡང་ལ་རང་བཞིན་མེད་པ་ཆུ་ཟླ་ལྟ་བུའི་སྐུར་གསལ་བའི་ལུས་ནང་སྟོང་ས་དེ་བའི་དབུས་སུ།རྩ་དབུ་རྐྱར་རོ་མ་གསུམ།

སྤྱི་མགྲིན་སྙིང་ལྕེའི་འཁོར་ལོ་བཞི་རྣམས་དྭངས་གསལ་རྙོགས་པ་མེད་པ་སྤྱི་ལྟར་བསྒོམས་ལ་གསལ་སྡང་ཐོན་པར་བྱ།སླར་རླུང་རོ་ལན་གཅིག་དལ་ལ་རིང་བ་བསལ་ལ་ཡུན་གཅིག་རང་གར་བཞག།དེ་ནས་རླུང་ནང་དུ་
འཇུག་པ་ཉིད་ཨོཾ་གྱི་གདངས་སུ་དྲན་པར་བྱས་ཏེ་སྣའི་སྒོ་ནས་རོ་རྐྱང་གཉིས་བརྒྱུད།དབུ་མའི་ནང་དུ་ཞུགས་པར་བསམ།གནས་པའི་ཚེ་ཨཱཿའི་གདངས་སུ་དྲན་པར་བྱས་ལ་ཡུན་རིང་བསྲིང་ཞིང་བཟུང་།ཕྱིར
ལྡང་བ་ན་ཧཱུྃ་གི་གདངས་སུ་དྲན་པར་བྱས་ལ་ནར་གྱིས་འཕེན།དེ་ལྟར་འཇུག་གནས་ལྡང་གསུམ་འབྲུ་གསུམ་དང་སྦྱར་བའི་རྡོ་རྗེའི་བཟླས་པ་ཉིད་རྩེ་གཅིག་ཏུ་བྱས་པས།རླུང་རྒྱུ་བའི་གྲངས་དང་ཁ་དོག་དང་རེག་བྱའི
མཚན་མ་ཡིད་ཡུལ་དང་མངོན་སུམ་དུ་གསལ་བའི་རྟགས་མཐོང་།མཐར་སྒྲ་མཐའ་ནཱ་ད་མི་ཤིགས་རང་བྱུང་རྡོ་རྗེའི་སྔགས་སུ་སྨིན་ནས་གསལ་སྟོང་ཟུང་འཇུག་གི་ཏིང་ངེ་འཛིན་སྐྱེ་བར་འགྱུར་རོ།།དེའི
བོགས་འདོད་པའི་སླད་དུ་རླུང་སྟེང་འོག་ཁ་སྦྱོར་དུ་དགང་ཞིང་གཞི་ལ།མི་ཐུབ་པའི་ཚེ་ཕྱིར་ལྷག་མེད་དུ་འབུད་པ་བུམ་པ་ཅན་སྦྱོར་བ